laion/Wikipedia-Exotic huggingface dataset:
בילאל אל-עיפה

בילאל אל-עיפה (בערבית: بلال العيفة, בתעתיק: בלאל אלעיפה; נולד ב-9 במרץ 1990 באריאנה שבתוניסיה) הוא כדורגלן תוניסאי המשחק בעמדת הבלם בקבוצת אבהא מליגת העל הסעודית ובנבחרת תוניסיה. בין השנים 2007-2022 שיחק אל-עיפה בקלאב אפריקן מליגת העל התוניסאית. הוא ערך 209 הופעות ליגה במדי המועדון, בהן הבקיע 14 שערים. ב-12 בינואר 2022 חתם אל-עיפה באבהא מליגת העל הסעודית. ב-19 בנובמבר 2008 ערך אל-עיפה את הופעת הבכורה שלו בנבחרת תוניסיה, בתיקו 0-0 נגד נבחרת גאנה במשחק ידידות. הוא היה חלק מסגל נבחרת תוניסיה בטורנירי גביע אפריקה לאומות 2010, 2012, 2013 ו-2021. נכלל בסגל נבחרת תוניסיה לטורניר מונדיאל 2022. קלאב אפריקן אליפות תוניסיה (1): 2014/2015 הגביע התוניסאי (2): 2016/2017, 2017/2018 בילאל אל-עיפה, באתר Transfermarkt בילאל אל-עיפה, באתר Soccerway בילאל אל-עיפה, באתר WorldFootball.net בילאל אל-עיפה, באתר National Football Teams בילאל אל-עיפה, באתר FootballDatabase.eu أبها" يُعلن التعاقد مع التونسي بلال عيف באתר Akhbaar24, ‏ 12 בינואר 2022 (בערבית) القائمة النهائية للمنتخب الوطني التونسي التي ستمثل الراية الوطنية خلال نهائيات كأس العالم قطر 2022 בחשבון הפייסבוק הרשמי של התאחדות הכדורגל התוניסאית, 14 בנובמבר 2022 (בערבית)
אתמול

אתמול היא היממה שלפני היממה הנוכחית. המושגים "אתמול", "היום" ו"מחר" הם בין מושגי הזמן היחסיים הראשונים שנרכשים על ידי תינוקות. ברוב השפות קיים שם עצם או שם תואר מיוחד עבור "אתמול", אם כי לא בכולן. בשפות עם אי בהירות באוצר המילים ישנן גם דרכים אחרות להבחין בין העבר המיידי והעתיד המיידי. "אתמול" הוא גם מונח ומושג יחסי בדקדוק ובתחביר. אתמול הוא מושג מופשט במובן זה שאירועים שהתרחשו בעבר אינם קיימים במציאות הנוכחית, אף על פי שהשלכותיהם נמשכות. היממה שהתרחשה לפני היממה של אתמול נקראת גם "שלשום". ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
אבישוע

אֲבִישׁוּעַ בן פינחס היה כהן גדול במשכן הרגרזים. אבישוע מוזכר פעמיים בתנ"ך כבנו של הכהן הגדול פינחס. אבישוע הוא נינו של אהרן הכהן הגדול הראשון, אחיו של משה. סביר להניח שאבישוע היה בן זמנם של השופט הישראלי אהוד בן גרא והמלך המואבי עגלון. על פי יוסף בן מתתיהו ומקורות חוץ-תנכיים אחרים, הוא ירש את אביו ככוהן הגדול. מדרש שמו הוא "אבי הוא הישועה". ערך מורחב – ספר אבישע ספר אבישוע שלפי מסורת השומרונים נכתב על ידו, נחשב בעיניהם לספר התורה העתיק ביותר. החוקרים משערים שהוא נכתב רק במאה ה-11 לספירה. אבישוע מוזכר פעמיים במקרא: לה וְאֵלֶּה, בְּנֵי אַהֲרֹן--אֶלְעָזָר בְּנוֹ פִּינְחָס בְּנוֹ, אֲבִישׁוּעַ בְּנוֹ. לו בֻּקִּי בְנוֹ עֻזִּי בְנוֹ, זְרַחְיָה בְנוֹ. לז מְרָיוֹת בְּנוֹ אֲמַרְיָה בְנוֹ, אֲחִיטוּב בְּנוֹ. לח צָדוֹק בְּנוֹ, אֲחִימַעַץ בְּנוֹ. — דברי הימים א פרק ו אזכורו הנוסף הוא: בֶּן-שְׂרָיָה, בֶּן-עֲזַרְיָה, בֶּן-חִלְקִיָּה. ב בֶּן-שַׁלּוּם בֶּן-צָדוֹק, בֶּן-אֲחִיטוּב. ג בֶּן-אֲמַרְיָה בֶן-עֲזַרְיָה, בֶּן-מְרָיוֹת. ד בֶּן-זְרַחְיָה בֶן-עֻזִּי, בֶּן-בֻּקִּי. ה בֶּן-אֲבִישׁוּעַ, בֶּן-פִּינְחָס בֶּן-אֶלְעָזָר, בֶּן-אַהֲרֹן הַכֹּהֵן, הָרֹאשׁ. — עזרא פרק ז מקראנט: שומרונים
רכס אינסל

רכס אינסל (באנגלית: Insel Range) הוא רכס של פסגות שטוחות (הרי שולחן) שאינן מכוסות קרח, המתנשאות מעל המישור שסביבן, באזור העמקים היבשים מקמרדו, בארץ ויקטוריה שבאנטארקטיקה. הרכס מפרקי בין עמק מקלווי לבין עמק בולהאם. שמו של רכס הגבעות ניתן לו על ידי משלחות חקר מטעם המרכז לחקר אנטארקטיקה ( Victoria University's Antarctic Expeditions; בראשי תיבות: VUWAE), של אוניברסיטת ויקטוריה מהעיר ולינגטון, שבניו זילנד. משלחת זו (VUWAE) חקרה את אנטארקטיקה בעונת המחקר (הקיץ האנטארקטי) שבשנים 1958–1959. שם של הרכס תאורי. הרי הרכס נראים כאיים המתנשאים מעל המישור סביבם; באנגלית המילה "אינסל" משמעה "אי". אתרים ברכס אינסל: עמק בולהאם אגם בולזאיי עמק מקלווי הר אינסל
עונת 1975/1976 בליגת המשנה ההולנדית

עונת 1975/1976 בליגת המשנה ההולנדית הייתה העונה ה-20 של ליגת המשנה ההולנדית, שהיא הליגה ההולנדית השנייה. בסיום עונה זו, הארלם ופנלו 03 העפילו לליגה הראשונה. על ניצחון הוענקו 2 נקודות ועל תיקו נקודה בודדת. הליגה כללה 19 קבוצות, 17 ששיחקו בעונה הקודמת בליגה, אליהן הצטרפו, היורדות מליגת העל, הארלם ווחנינגן. ששיחקו ביניהן במשך 2 סיבובים בני 18 משחקים כל אחד - 36 מחזורים בסה"כ. בסיומם הקבוצה במקום ה-1 העפילה לליגה הראשונה. הקבוצות שהעפילו לפלייאוף הדירוג התמודדו בבית פנימי והמנצחת העפילה לליגה הראשונה. הליגה חולקה ל-4 סבבי דירוג, סבב 1 בן 9 מש', סבב 2 בן 9 מש' סבב 3 בן 9 מש' וסבב 4 בן 9 משחקים כ-36 משחקים בסף הכל. בסיום כל סבב המדורגת ראשונה קיבלה כרטיס לפלייאוף הדירוג.
צ'ארלס פריצ'רד

צ'ארלס פריצ'רד (באנגלית: Charles Pritchard;‏ 29 בפברואר 1808, אלברבורי - 20 במאי 1893) היה אסטרונום בריטי, מומחה לפוטומטריה(אנ') ופרופסור באוניברסיטת אוקספורד. צ'ארלס פריצ'רד נולד בעיירה אלברבורי שבאנגליה. בשנת 1830 הוא סיים את לימודיו באוניברסיטת קיימברידג'. בשנת החל 1832 בביתי הספר שונים. בשנים 1834–1862 הוא היה מנהל בית ספר שהקים בדרום לונדון. בשנת 1862 הוא פרש מעבודה ועבר לאי וייט. באותה תקופה הוא היה יכול הגדיל את הזמן שהקדיש לאסטרונומיה. בשנת 1862 צ'ארלס פריצ'רד מונה למזכיר החברה המלכותית לאסטרונומיה ובשנת 1866 מונה לנשיא החברה. בשנת 1870 פריצ'רד מונה לפרופסור לאסטרונומיה באוניברסיטת אוקספורד. לאחר חזרתו לאוקספורד הוא השלים את לימודיו וקיבל תואר שני ותואר שלישי. הוא קידם רכישת טלסקופ חדש ובתרומת וורן דה לה רו הקים מצפה כוכבים חדש. החל משנת 1882 הוא הקדיש את רוב מחקריו לצילום כוכבים. מחקריו פורסמו בשנת 1885 ובשנת 1886 במשותף עם אדוארד צ'ארלס פיקרינג הוא קיבל מדליית זהב של החברה המלכותית לאסטרונומיה. בהמשך הוא התרכז בחקר 61 בברבור באמצעות ניתוח צילומים. מחקריו פורסמו במספר כרכים והוכיחו יכולת לבצע מחקרים מעמיקים משולבים חישובים תוך שימוש בצילומים בלבד. בשנת 1879 פריצ'רד כתב הקדמה לספר אסטרונומיה פופולרי לילידם מאת אגנס ג'יברן. הוא נבחר לחברה המלכותית בשנת 1840 ובשנת 1892 קיבל מדליית זהב של החברה על מחקריו. ביוגפריה ביוגרפיה מפורטת ערך זה כולל קטעים מתורגמים מהערך Pritchard,_Charles מהמהדורה האחת-עשרה של אנציקלופדיה בריטניקה, הנמצאת כיום בנחלת הכלל
חנן הגנן וחברים

חנן הגנן וחברים היא סדרת טלוויזיה ישראלית לילדים, אשר מלווה בשירים וסיפורים מאת רינת הופר. הסדרה משודרת בערוץ הופ! החל משנת 2022, כאשר מככב בה ערן מור כדמות הראשית. הסדרה עוקבת אחר דמותו של חנן הגנן ולצידו דחלילה, אשר בכל פרק מציגים לצופים סיפור או שיר של הסופרת רינת הופר באמצעות עיבוד מוזיקלי מקורי וסגנונות ויזואליים מגוונים, ביניהם הנפשה קלאסית, אנימציית סטופ-מושן, לייב ופלסטלינה. ערן מור – חנן הגנן דקלה הדר – דחלילה (קול) ליה שפירא – מישו יולי אברהמי – איילת ציפי שביט – סבתא חנן הגנן צביקה איילת מטיילת עושים פרצופים ספיר על יד שירים מקופסאות גפרורים מישו איך מציירים חתול הסינור של רוני סינורוני יצירות החתולה של איילת משבצות חנן הגנן וחברים, במיזם "אישים" לתיעוד היצירה הישראלית איילת מטיילת
מבצע טרף

מבצע טרף היה מבצע יזום של צה"ל בגזרה המזרחית במהלך מלחמת לבנון הראשונה נגד הצבא הסורי, שנערך ב-22 ביולי 1982 בעקבות ריבוי הפיגועים ותקריות האש ביוזמת ארגוני המחבלים והצבא הסורי. ב-6 ביוני 1982 פרצה מלחמת לבנון הראשונה, וב-11 ביוני הוכרז על הפסקת אש, אם כי באזור ביירות נמשכו הקרבות עד לחבירת כוחות חטיבת הצנחנים לכוחות הנוצרים במזרח ביירות ב-13 ביוני. מהפסקת האש עד 22 ביולי נערכו כ־65 פיגועים נגד כוחות צה"ל, מהם 17 בשבוע שקדם למבצע (18–22 ביולי). תקריות האש כללו ירי צלפים, מקלעים, פצצות RPG-7 וחדירות של חוליות מחבלים לשטח שבשליטת כוחות צה"ל, ובהם הסבו לכוחות צה"ל נפגעים רבים. כך למשל, ב־21 ביוני נהרגו חמישה חיילים, וחייל נוסף נפצע בקרב שהתפתח במהלך סריקות באזור מנצורה. את יום הקרב תכננה מפקדת גיס 479, שהחליפה את גיס 446 בפיקוד על הכוחות בגזרה המזרחית, כדי להפסיק את התוקפנות הסורית ולאלץ את הצבא הסורי לבלום את ארגוני המחבלים שפעלו תחת חסותו. הצבא הסורי בגזרה המזרחית כלל בעיקר את דיוויזיה 1 ודיוויזיה 3, שתוגברו ביחידות ארטילריה, באגדי קומנדו ובכוחות נוספים. הכוח בגזרה המזרחית כלל כ־400 טנקים, כ־200 משגרי נ"ט וכ־400 קני ארטילריה, שהיו ערוכים בקווי הגנה מבוצרים. כוחות המחבלים בגזרה כללו כ־3,500 לוחמים מארגונים שונים, שהיו ערוכים בבסיסים בעורף הכוחות הסוריים בצפון הבקאע וממזרח לה. כוחות צה"ל בגזרה פעלו תחת גיס 479 בפיקודו של משה בר כוכבא, וחולקו לשתי גזרות אוגדתיות. אוגדה 36 במערב גזרת הגיס, אשר כללה את חטיבות השריון הסדירות 7 ו־188, גדוד נ"ט 608, גדוד הנדסה במילואים 7086 ואגד ארטילרי 282, ואוגדה 252 במזרח גזרת הגיס, אשר כללה את חטיבות השריון הסדירות 14 ו־401, חטיבת החי"ר במילואים 97 ואגד ארטילרי 209. הגיס תוגבר בשני אגדים ארטילריים נוספים, 215 ו־885, במסוקי קרב וביחידות נ"מ שירו אש שטוחת מסלול. הכוח כלל 312 טנקים, 115 קני ארטילריה ו־68 צוותי נ"ט. ערב המבצע, בליל 21–22 ביולי, שינו חלק מכוחות צה"ל בגזרה את עמדותיהם כדי לפגוע בכוחות הסוריים מעמדות לא מוכרות, ובכך להפחית את היקף הנפגעים מהאש הסורית, בייחוד מאש נגד-סוללות. מוצבי צה"ל בבקאע דוללו מכוחות לא קרביים, ונערכה הכנה לוגיסטית לקראת המבצע, שכללה צבירת תחמושת, דלק, פריסת מערך פינוי נפגעים, חסימות צירים והעלאת כשירות וכוננות של כלל הכוחות הלוחמים. בין הכוחות השונים נערכו תיאום וחלוקת מטרות מקדימה עד לרמת הטנק הבודד, לקראת הפעלה מתוזמנת של כל הכוחות במקביל, על מנת להגביר את יעילות האש. שעת פתיחת האש של כוחות הקרקע נקבעה לשעה 16:00, על מנת שהשמש תהיה בעורף הכוחות הישראלים, ומאידך תסנוור את הכוחות הסוריים. כחצי שעה לפני כן החלו מטוסי חיל האוויר לפגוע במטרות סוריות במרחב וחילופי האש נמשכו כשעתיים עד השעה 18:00. הסורים ירו טילי נ"ט רבים, אולם הכוחות הישראלים שיתקו אותם בעיקר באמצעות פגזי מעיך, זרחן, ירי ארטילרי ואש מרגמות 81 מ"מ. אבדות הכוחות הסוריים כללו כ־40 פצועים והרוגים, 16 טנקים, 23 נגמ"שים, וכן תומ"תים, תותחי נ"מ, משאיות, טרקטורים ועמדות לחימה, ובנוסף פגיעה במוצבים ובריכוזי תחמושת. ההפתעה השיגה את מטרתה, והסורים לא הצליחו להתארגן ולהגיב ביעילות והסבו רק נזק מועט לכוחות הישראלים, אשר ספגו שני הרוגים, מ"פ וקשר מחטיבה 97, חמישה פצועים ושלושה טנקים שנפגעו מירי טנקים וטילי סאגר סוריים. בעקבות המבצע ריסנו הסורים את המחבלים, והשתדלו לשמור על השקט בגזרה. משה בר כוכבא, ‏מבצע טרף - יום קרב על עוצבתי, מערכות 305, 1986 מלחמת שלום הגליל קרבות ומבצעים באתר צה"ל משה בר כוכבא, ‏מבצע טרף - יום קרב על עוצבתי, מערכות 305, 1986. מלחמת שלום הגליל קרבות ומבצעים באתר צה"ל
סוקה (פירושונים)

האם התכוונתם ל... מוזיקת סוקה – סוגה מוזיקלית שמקורה בטרינידד וטובגו לורן סוקה – שחקנית אנגלייה קטלין סוקה – שחיינית הונגרית סוק סוכה
Ы

יֵרִיי היא אות באלפבית הקירילי אשר היא למעשה ליגטורה של שתי אותיות נפרדות: סימן הריכוך Ь, אשר משמש כאות המופיעה אחריה בסדר האלפבית והאות І, אשר אינה חלק מהאלפבית הקירילי הסטנדרטי. זוהי האות היחידה באלפבית הקירילי אשר מורכבת משתי צורות פרודות זו מזו. באלפבית הקירילי המוקדם, צורתה הייתה מעט שונה: במקום צורת האות Ь, האות היוותה במקום את צורת סימן ההקשחה Ъ, אשר משמש כאות המופיעה לפניה בסדר האלפבית (Ꙑ). האות מייצגת תנועה מרכזית, סגורה, בלתי-מעוגלת (ɨ), אשר הגייתה מעין חיריק עמוקה או תנועה המשלבת בין חיריק לקובוץ. מדיה וקבצים בנושא Ы בוויקישיתוף ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
אוויה (חברה צ'כית)

אוויה (בצ'כית: Avia) היא חברה צ'כית שהחלה כחברה לייצור מטוסים ובהמשך עברה לייצור משאיות. החברה הוקמה בפראג בשנת 1919. החברה הוקמה בשנת 1919 על ידי מספר מהנדסים ויזמים. בשנת 1928 היא הפכה לחלק מסקודה. באותה תקופה הוקם מפעל גדול בפרבר של פראג. במהלך שנות ה-30 של המאה ה-20 היא הפכה ליצרן המטוסים הגדול של המדינה. לאחר כיבוש צ'כוסלובקיה על ידי גרמניה הנאצית החברה החלה לייצר מטוסים ללופטוופה. לצורך כך למפעל הועברו תוכניות של "מסרשמיט Bf 109". לאחר סיום המלחמה ייצור נמשך תוך שינויים קטנים תחת דגם "אוויה S-199", שהיה המטוס הראשון של חיל האוויר. על בסיס תוכניות מטוס מסרשמיט Me 262 החל ייצור מטוס S-92 שסופק לחיל האוויר הצ'כי החל משנת 1948. בהמשך החברה קיבלה רישיון לייצור מטוסים שתוכננו בברית המועצות כמו "מיג-15" (נבנו מעל ל-3,000 מטוסים), "איליושין Il-10" ו-"איליושין Il-14". בשנת 1960 הוחלט להפסיק ייצור מטוסים ולעבור הסבה לייצור משאיות. בשנת 1961 החל ייצור משאית מדגם Praga V3S. ייצור דגם זה נמשך עד לשנת 1988. בשנת 1968 החל ייצור דגמי משאיות על בסיס רנו שקיבלו שמות Avia A30 ו-Avia A15. הייצור הגיע לרמה של 17 אלף משאיות בשנה. במרוצת השנים על בסיס דגמים אלו תוכננו ועברו לייצור דגמים נוספים. בשנות ה-90 הוחלט להפריט את החברה והכוונה הייתה להגיע להבנות עם חברת רנו. בסופו של דבר חברת "דייהו" הדרום קוריאנית רכשה מעל ל-50% ממניות החברה. בשנת 1997 סדרת A עברה שדרוג בפעם האחרונה. הייצור הופסק בשנת 2000 לאחר ייצור של כ-250 אלף משאיות. בשנת 1999 לאור בעיות כלכליות של חברת "דייהו", חברת "אוויה" הפכה לעצמאית וסיימה את תכנון סדרה D החדשה תוך שימוש במנוע הדרום קוריאני. בשנת 2004 החברה נכנסה לקשיים וחלק של "דייהו" נרכש על ידי משקיעים צ'כים. ייצור של מנועים דרום-קוריאנים הופסק וסדרת D צוידה במנוע מתקדם אחר. בשנת 2006 רוב המניות נמכרו לחברה Ashok Leyland מהודו. החברה הגדילה את הייצור והצליחה להשיג נתח משמעותי של השוק במספר מדינות. למרות ההצלחות בשנת 2013 Ashok החליטו להעביר את הייצור להודו. בשנת 2016 קבוצת משקיעים מאוסטרבה רכשו את החברה. הפעילות במפעל היסטורי של החברה ליד פראג לא חודשה ובמקומו הוקם מפעל באזור פרדוביצה. בשנת 2017 חודש ייצור של סדרת D עם כוונות להגיע לייצור של עד 400 יחידות בשנה. A15 כרכב משטרה A20 כרכב מכבי אש A31 D75 AVIA S-199 מדיה וקבצים בנושא אוויה בוויקישיתוף אתר האינטרנט הרשמי של אוויה אוויה, ברשת החברתית פייסבוק אוויה, ברשת החברתית אינסטגרם
ראפה מיר

רפאל מיר ויסנטה (בספרדית: Rafael Mir Vicente; נולד ב-18 ביוני 1997) המכונה בקצרה בשם ראפה מיר, הוא כדורגלן ספרדי, המשחק בעמדת החלוץ בולנסיה מהלה ליגה. מיר, יליד במורסיה, החל את הקריירה שלו ב-CD Javalí Nuevo. לאחר תקופה בה כבש 120 שערים ב-ElPozo Murcia FS, הוא החל לשחק בראנרו, בה כבש 57 ו-84 שערים בעונותיו בהתאמה לפני שהצטרף לברצלונה. הוא ערך את הופעת הבכורה שלו בקבוצת המילואים הבוגרת, ולנסיה ב', ב-1 במרץ 2015 בהפסד 1–2 לל'הוספיטלט. בסך הכל ערך 2 הופעות ליגה בקבוצה הבוגרת של המועדון בטרם נמכר. ב-3 בינואר 2018 חתם מיר בוולברהמפטון וונדררס מהצ'מפיונשיפ. הוא ערך את הופעת הבכורה שלו שלושה ימים לאחר מכן בסיבוב השלישי של הגביע האנגלי מול סוונסי סיטי. ב-13 בינואר 2018 ערך הופעת בכורה בליגה בתיקו 0-0 מול בארנסלי. ב-23 ביולי 2018 הושאל ללאס פאלמאס מהליגה הספרדית השנייה. ב-19 באוגוסט ערך הופעת בכורה בניצחון 0–2 על ראוס דפורטיו. ב-1 בספטמבר כבש שער בכורה בתיקו 1-1 נגד ריאל סרגוסה. ב-30 ביולי 2019, חזר לצ'מפיונשיפ והושאל לנוטינגהאם פורסט. הוא ערך את הופעת הבכורה ב-3 באוגוסט בהפסד 1–2 לוסט ברומיץ' אלביון. ב-13 בינואר 2020 הושאל לוסקה. הוא ערך את הופעת הבכורה ב-19 בינואר בתיקו 1-1 עם ריאל אוביידו. ב-25 בינואר כבש שער בכורה בניצחון 1–2 על דפורטיבו לוגו. בסך הכל כבש 22 שערים ב-56 הופכות ליגה בקבוצה. ב-20 באוגוסט 2021 חתם על חוזה לשש שנים בסביליה. ב-23 באוגוסט ערך הופעת בכורה בניצחון 0–1 על חטאפה. ב-22 בספטמבר כבש שער בכורה בניצחון 1–3 על קבוצתו לשעבר ולנסיה. ב-23 בנובמבר כבש שער בכורה במסגרת אירופית, כשכבש שער בניצחון 0–2 על וולפסבורג בליגת האלופות. בעונתו הראשונה בקבוצה רשם 10 שערי ליגה. ב-11 ביולי 2024 חזר לולנסיה והושאל לעונה אחת עם אופציית רכישה. מיר היה שותף לזכייה באליפות אירופה 2019 עם נבחרת ספרד עד גיל 21, ובמדליית כסף עם הנבחרת האולימפית באולימפיאדת טוקיו 2020. מיר הוא בנו של כדורגלן העבר מגין מיר. וסקה סגונדה ליגה: 2019/2020 סביליה הליגה האירופית: 2022/2023 מדיה וקבצים בנושא ראפה מיר בוויקישיתוף ראפה מיר, באתר Transfermarkt ראפה מיר, באתר Soccerway ראפה מיר, באתר BDFutbol ראפה מיר, באתר WorldFootball.net ראפה מיר, באתר FootballDatabase.eu @ANDRESGODELLA, Rafa Mir, el 'gigante' de los mil goles del Valencia CF, Superdeporte, ‏10 בנובמבר 2015 (בספרדית) Welcome Rafa, www.wolves.co.uk (באנגלית) Mir Departs Molineux On Loan, www.wolves.co.uk (באנגלית) Jorge Puyuelo, Rafa Mir será el '9' del Huesca, Diario AS, ‏24 באוגוסט 2020 (בספרדית) RAFA MIR, NUEVO REFUERZO PARA LA PARCELA OFENSIVA DEL SEVILLA FC, Sevilla FC (בספרדית)
הוצאת אוניברסיטת קליפורניה

הוצאת אוניברסיטת קליפורניה (באנגלית: University of California Press) היא בית הוצאה לאור השייך לאוניברסיטת קליפורניה ומפרסם מאמרים אקדמיים. ההוצאה לאור נוסדה ב-1893. ייעודה היה לפרסם מאמרים מדעיים שפרסמה הפקולטה של אוניברסיטת קליפורניה, שנוסדה ב-1868. מאז היווסדה, שכנו מוסדותיה של ההוצאה לאור בקמפוס הראשי של האוניברסיטה, בברקלי. הוצאת אוניברסיטת קליפורניה מפרסמת בנושאים הבאים: לימודים הקשורים ליבשות שונות, כגון אפריקה, אמריקה ואסיה, וכן אזורים גאוגרפיים כגון אמריקה הלטינית והמזרח התיכון, העת העתיקה, אנתרופולוגיה, אמנות, תקשורת, קרימינולוגיה ומשפט פלילי, כלכלה, לימודי סביבה, לימודי קולנוע ומדיה, אוכל ויין, מגדר ומיניות, לימודים גלובליים, בריאות, היסטוריה, שפה, ספרות ושירה, מוזיקה, פילוסופיה, פוליטיקה, פסיכולוגיה, דת, מדעים וסוציולוגיה. המשרד האדמיניסטרטיבי של ההוצאה לאור ממוקם במרכז העיר אוקלנד שבקליפורניה. ההוצאה מחזיקה בסניף עריכה בלוס אנג'לס ובמשרד מכירות בניו יורק. היא מפיצה את פרסומיה באמצעות משרדי שיווק בבריטניה, אסיה, אוסטרליה ואמריקה הלטינית. מועצת המנהלים המורכבת מפקידים בכירים של אוניברסיטת קליפורניה, שהמטה שלה נמצא בברקלי, נושאת באחריות לפעולות העיתונות, ומאשרת את כל כתבי היד לפרסום. ועדת העורכים מורכבת מחברי סגל מכובדים המייצגים את תשעת הקמפוסים של האוניברסיטה. מדיה וקבצים בנושא הוצאת אוניברסיטת קליפורניה בוויקישיתוף אתר האינטרנט הרשמי של הוצאת אוניברסיטת קליפורניה (באנגלית) הוצאת אוניברסיטת קליפורניה, ברשת החברתית פייסבוק הוצאת אוניברסיטת קליפורניה, ברשת החברתית אקס (טוויטר) הוצאת אוניברסיטת קליפורניה, ברשת החברתית אינסטגרם הוצאת אוניברסיטת קליפורניה, ברשת החברתית LinkedIn הוצאת אוניברסיטת קליפורניה, סרטונים בערוץ היוטיוב הוצאת אוניברסיטת קליפורניה, הבלוג הרשמי Jeffrey M. Camhi, A Dam in the River: Releasing the Flow of University Ideas, Algora, 2013, p. 149
בחצ'שהיר קולג'י

מועדון ספורט מכללת בחצ'שהיר (בטורקית: Bahçeşehir Koleji Spor Kulübü), הידוע גם בשם Bahçeşehir Basketbol, הוא מועדון כדורסל טורקי מאיסטנבול המשחק בליגת העל הטורקית בכדורסל וביורוקאפ. המועדון ערך את הופעת הבכורה שלו בסופרליג הטורקית ב-2018 ואת הופעת הבכורה בתחרויות אירופיות ב-2019. המועדון אף זכה בתואר אירופי, כשזכה ביורופקאפ ב-2022. בעונת 2017/18 הגיעה בחצ'שהיר לראשונה לגמר ה-TBL, הליגה הטורקית השנייה. ב-13 ביולי 2018 עלתה הקבוצה לליגת העל לאחר שאסקישהיר פורקה. בעונת 2018/19 סיימה הקבוצה במקום ה-9 ב-BSL, ובעונת 2019/2020 ערכה את הופעת הבכורה שלה באירופה כשהגיעה לחצי גמר היורופקאפ, אך העונה הופסקה בעקבות מגפת הקורונה באירופה. בעונת 2021/2022 זכתה בחצ'היר ביורופקאפ לאחר ניצחון בגמר על פלקנסטרו רג'אנה. ארצות הברית מרקוס סלוטר ארצות הברית כריס באב ארצות הברית לונדון פראנטס ארצות הברית טאריק בלאק ארצות הברית אריק גרין גאנה בן בנטיל סלובניה יאקה בלאז'יץ' ארצות הברית ג'וואן ג'ונסון ארצות הברית סם דקר ארצות הברית תומאס רובינסון יוון סטפאנוס דדאס (2017–2019) טורקיה זאפר אקטאס (2019–2020) טורקיה ארהאן ארנק (2020–2023) טורקיה סינאן אטאלאי (2023) מונטנגרו דיאן ראדוניץ' (2024–) הליגה הטורקית השנייה בכדורסל סגנות (1): 2017/18 יורופקאפ זכייה (1): 2021/2022 סגנות (1): 2023/2024 חצי הגמר (1): 2019/2020 מדיה וקבצים בנושא בחצ'שהיר קולג'י בוויקישיתוף אתר האינטרנט הרשמי של בחצ'שהיר קולג'י בחצ'שהיר קולג'י, ברשת החברתית פייסבוק בחצ'שהיר קולג'י, ברשת החברתית אקס (טוויטר) בחצ'שהיר קולג'י, ברשת החברתית אינסטגרם פרופיל, באתר Eurobasket.com "Bahcesehir to replace Eskisehir in Turkish BSL League". 13 ביולי 2018. נבדק ב-2024-01-27. {{cite web}}: (עזרה) "22 clubs register for 2019-20 FIBA Europe Cup". יורופקאפ. 23 ביולי 2019. {{cite web}}: (עזרה) "Bahcesehir lift FIBA Europe Cup trophy in front of record crowd of 13,485". פיב"א. נבדק ב-2024-01-27. העונה בוטלה בעקבות מגפת הקורונה באירופה
דימיטר קובצ'בסקי

דימיטר קובצ'בסקי (במקדונית: Димитар Ковачевски; נולד ב-1974) הוא כלכלן ופוליטיקאי מקדוני, המכהן כראש ממשלת מקדוניה הצפונית מ-16 בינואר 2022. קודם לכן כיהן גם כסגן שר האוצר. קובצ'בסקי נולד ב-1974 בעיר קומאנובו בצפון המדינה (בעת שהייתה חלק מיוגוסלביה). אביו, סלובודן קוב'צבסקי (אנ'), היה ראש עיריית קומאנובו בשנים 2000–2005 והשגריר המקדוני הראשון במונטנגרו לאחר שקיבלה את עצמאותה ב-2006. הוא השלים את לימודיו התיכוניים בעיירה ווטרוויל (אנ') במדינת מינסוטה בארצות הברית. הוא קיבל תואר ראשון ושני בפקולטה לכלכלה של אוניברסיטת סקופיה וב-2008 הוא השלים דוקטורט בפקלוטה לכלכלה של אוניברסיטת מונטנגרו (אנ'). ב-2012 החל ללמד כלכלה באוניברסיטאות שונות במקדוניה וקיבל דרגת פרופסור חבר באוניברסיטת אמריקן קולג' סקופיה (אנ') ב-2018. במקביל ללימודיו הוא החל לעבוד בחברות טלקומונקיציה שונות כמו מקדונסקי טלקום (אנ') ו-A1 מקדוניה (אנ'), בהן הגיע לתפקידי ניהול. ב-2018 הוא היה בין מקימי חברת הזנק לאנרגיה מתחדשת והיה חבר בהנהלתה עד 2020. מלבד מקדונית, קובצ'בסקי דובר גם אנגלית וגרמנית. קובצ'בסקי הפך לחבר במפלגת האיחוד הסוציאל-דמוקרטי של מקדוניה ב-1994. ב-2020 הקים זוראן זאאב את ממשלתו השנייה והוא מינה את קובצ'בסקי לסגן סר האוצר, מינוי שאושר באספת מקדוניה הצפונית (אנ'), הפרלמנט המקדוני, ב-23 בספטמבר 2020. בנובמבר 2021, לאחר כישלונה של מפלגת האיחוד הסוציאל-דמוקרטי של מקדוניה בבחירות המקומיות, זאאב הודיע על כוונתו להתפטר מראשות הממשלה והמפלגה. בדצמבר קובצ'בסקי ניצח בבחירות על ראשות המפלגה בפער גדול מול שני המתמודדים האחרים, ובהמשך הקים ממשלה חדשה ומונה לראש הממשלה ב-16 בינואר 2022. מדיה וקבצים בנושא דימיטר קובצ'בסקי בוויקישיתוף דימיטר קובצ'בסקי, ברשת החברתית פייסבוק דימיטר קובצ'בסקי, ברשת החברתית אקס (טוויטר) דימיטר קובצ'בסקי, ברשת החברתית אינסטגרם "North Macedonia's Newly Elected PM Faces Raft of Challenges". Balkan Insight (באנגלית). 2022-01-17. נבדק ב-2022-06-24. "President of the Government of the Republic of North Macedonia". Government of the Republic of North Macedonia (באנגלית). נבדק ב-2022-06-24. "ИНТЕРВЈУ Димитар Ковачевски, претседател на СДСМ: Ќе барам одговорност за сработеното и во СДСМ и во Владата". SDSM (במקדונית). 2021-12-17. ארכיון מ-17 בדצמבר 2021. נבדק ב-2022-06-24. {{cite web}}: (עזרה) "Собранието ги изгласа и замениците-министри во владата на Заев". Сакам Да Кажам (במקדונית). 2020-09-23. ארכיון מ-28 בדצמבר 2021. נבדק ב-2022-06-24. {{cite web}}: (עזרה) TESTORIDES, KONSTANTIN (2021-11-01). "North Macedonia PM announces resignation after election loss". AP (באנגלית). נבדק ב-2022-06-24. "North Macedonia Ruling Party Elects Dimitar Kovacevski as Leader". Balkan Insight (באנגלית). 2021-12-13. נבדק ב-2022-06-24.
בשאקשהיר

האם התכוונתם ל... בשאקשהיר (שכונה) – שכונה בעיר איסטנבול איסטנבול בשאקשהיר – מועדון כדורגל טורקיה בשאקשהיר קולג'י – מועדון כדורסל טורקי
לאונידס סטרגיו

לאונידס סטרגיו (בגרמנית: Leonidas Stergiou; נולד ב-3 במרץ 2002 בואטוויל שבשווייץ) הוא כדורגלן שווייצרי המשחק בעמדת הבלם בקבוצת סנט גאלן מליגת העל השווייצרית ובנבחרת שווייץ. סטרגיו גדל במחלקות הנוער של פ.צ. ויל ושל סנט גאלן. ב-6 בפברואר 2019 ערך את הופעת הבכורה שלו בקבוצה הבוגרת של סנט גאלן, בניצחון 3-1 על פ.צ. ציריך במסגרת ליגת העל השווייצרית. ב-12 ביוני 2022 ערך סטרגיו את הופעת הבכורה שלו בנבחרת שווייץ, בניצחון 1-0 על נבחרת פורטוגל במסגרת ליגת האומות 2022/2023. נכלל בסגל נבחרת שווייץ ליורו 2024. לאונידס סטרגיו, באתר Transfermarkt לאונידס סטרגיו, באתר Soccerway לאונידס סטרגיו, באתר WorldFootball.net לאונידס סטרגיו, באתר FootballDatabase.eu Ryan DabbsContributions from Matthew Walthert last updated, Switzerland Euro 2024 squad: Murat Yakin's full team, fourfourtwo.com, ‏2023-10-03 (באנגלית)
אלכסנדר רודנסקי

אלכסנדר רודנסקי (נולד ב-21 באוגוסט 1956) הוא אימונולוג במרכז הסרטן ממוריאל סלואן קטרינג (באנגלית: Memorial Sloan Kettering Cancer Center) הידוע במחקריו על תאי T רגולטורים וגורם השעתוק (טרנסקריפציה) Foxp3. רודנסקי קיבל תואר מועמד למדעים בשנת 1986 ממכון המחקר גבריצ'בסקי לאפידמיולוגיה ומיקרוביולוגיה במוסקבה, וביצע עבודת פוסט-דוקטורט בבית הספר לרפואה של אוניברסיטת ייל. כיום הוא מנהל את התוכנית לאימונולוגיה ואת מרכז לודוויג במרכז הסרטן ממוריאל סלואן קטרינג. רודנסקי מכהן כפרופסור באוניברסיטת רוקפלר, בבית הספר גרסטנר ללימודים מתקדמים ובית הספר לרפואה של וייל-קורנל. במאמר משנת 2003, רודנסקי ועמיתיו הראו ש-Foxp3 חיוני להתפתחות תאי T רגולטורים. מעבדתו ממשיכה לחקור את המנגנונים המולקולריים העומדים בבסיס הפעילות של תאי T רגולטורים, ואת התפקיד של תאים אלו במחלות אוטואימוניות, בגידולים ובזיהומים. 2012 חבר באקדמיה הלאומית למדעים 2015 חבר באקדמיה האמריקאית לאמנויות ומדעים 2015 פרס וויליאם בי קולי 2017 פרס קראפורד בפוליארתריטיס 2018 פרס וילצ'ק במדעים ביו-רפואיים "Rudensky, Alexander". Library of Congress. נבדק ב-13 בספטמבר 2016. {{cite web}}: (עזרה) "JCI's Conversations with Giants in Medicine: Alexander Rudensky". Youtube. 22 באוגוסט 2016. נבדק ב-14 בספטמבר 2016. {{cite web}}: (עזרה) Fontenot, Jason D.; Gavin, Marc A.; Rudensky, Alexander Y. (1 באפריל 2003). "Foxp3 programs the development and function of CD4+CD25+ regulatory T cells". Nature Immunology. 4 (4): 330–336. doi:10.1038/ni904. ISSN 1529-2908. PMID 12612578. {{cite journal}}: (עזרה) "MSK center". Ludwig Cancer Research. אורכב מ-המקור ב-18 באוגוסט 2018. נבדק ב-13 בספטמבר 2016. {{cite web}}: (עזרה) King, Christopher. "The 2015 Thomson Reuters Citation Laureates". Thomson Reuters. אורכב מ-המקור ב-25 בספטמבר 2015. נבדק ב-13 בספטמבר 2016. {{cite web}}: (עזרה) "The Alexander Rudensky Lab". Memorial Sloan Kettering Cancer Center. נבדק ב-13 בספטמבר 2016. {{cite web}}: (עזרה) "Alexander Rudensky". National Academy of Sciences. נבדק ב-13 בספטמבר 2016. {{cite web}}: (עזרה) "Newly Elected Members, April 2015" (PDF). American Academy of Arts and Sciences. נבדק ב-13 בספטמבר 2016. {{cite web}}: (עזרה) "William B. Coley Award". Cancer Research Institute. נבדק ב-13 בספטמבר 2016. {{cite web}}: (עזרה) "Polyarthritis - Crafoordprize". www.crafoordprize.se (באנגלית). נבדק ב-14 באפריל 2017. {{cite web}}: (עזרה) mskcc.org אלכסנדר רודנסקי, באתר גוגל סקולר